Anthology

Anthology je slovenská hudobná skupina pochádzajúca z Nižnej. Založil ju gitarista Marián Gonda a ex-basák Ján Kičín. Hudba Anthology sa zvykne zaraďovať medzi symfonický a power metal.

 Biografia 
Kapela bola založená v roku 2008 gitaristom Mariánom Gondom a ex-basgitaristom Jánom Kičínom. V roku 2011 vyšiel prvý album s názvom "Exitus", ktorý pomohol zviditeľniť meno kapely na domácej scéne. Zvýšil sa počet koncertov, medzi ktoré patril aj festival Terchovský Budzogáň kde Anthology predskakovali kapelám Olympic and Desmod.

V roku 2013 kapelu opustila speváčka Alexandra a nahradila ju Lenka Serafinová, ktorú neskôr vystriedala Raylyn Shayde. Anthology vydali nový album "The Prophecy" v roku 2014 a na jeho masteringu sa podieľal známy gitarista Roland Grapow (Masterplan ex-Helloween). Album tentokrát vyšiel v angličtine čo rozšírilo pole pôsobnosti kapely do zahraničia.   

Koncom roka 2016 kapela vydala tretí štúdiový album s názvom "Angel's Revenge", ktorý sa nesie v duchu symfonického metalu s agresívnejšími prvkami. Na albume spolupracoval death metalový vokalista z Anglicka, Connor Sanders. 

Po vydaní "Angel's Revenge" nastalo niekoľko zmien v zostave. Niektorí z muzikantov si zmenili nástroje a prišla nová speváčka z Grécka  Lilian Anerousi.

„V apríli 2019 som vystupovala na festivale s ďalšou z mojich kapiel. Podujatie sa konalo najprv v Grécku a potom na Slovensku. Tam som prvýkrát videla Anthology naživo – na ich koncerte v Aténach – a bola som úplne ohromená ich energiou, hudbou a talentom.“

Neskôr sme sa opäť ocitli na spoločnom pódiu, tentoraz vo Vrútkach (RC Mlyn) na Slovensku. Čas následne plynul a počas pandemického lockdownu ma kapela oslovila s neuveriteľnou ponukou – pripojiť sa ku Anthology a vstúpiť do úlohy, ktorú predtým zastávala úžasná Ľubica Gavlasová. - uviedla Lilian Anerousi.

 Zostava 

 Súčasná zostava 
 Lilian Anerousi – vokály (2021-)
 Marián Gonda – gitara (2008-)
 Miro Grman – gitara (2009-)
 Martin Lofaj – basa (2018-)
 Peter Pleva – bicie (2008-)

 Bývalí členovia 
 Ľubica Gavlasová (Raylyn Shayde) (2014-2020)
 Alexandra Hírešová – vokály (20092012, 2014)
 Lenka Serafinová – spev (2013)
 Ján Kičin – basa (20082013)
 Marek Štech – basa (20132014)
 Kristián Žilinec – basa (2014 - 2016)
 Martin Solárik – klávesy (2009-2021)

 Hostia 
 Connor Sanders – vokály na albume Angel's Revenge (2016)
 Martin Lofaj – basa (živé vystúpenia) (20162017)

 Diskografia 
 Albumy 
 Exitus (2011)
 The Prophecy (2014)
 Angel's Revenge (2016)

 Referencie 

 Externé odkazy 
 www.anthology.sk - oficiálna stránka kapely
 www.facebook.com/AnthologySkOfficial - oficiálna Facebook stránka
 www.twitter.com/AnthologySk - Twitter
 www.bandzone.cz/anthology


Kategória:Slovenské heavymetalové hudobné skupiny
Kategória:Symfonickometalové hudobné skupiny
Kategória:Slovenské powermetalové hudobné skupiny